钦定古今图书集成/方舆汇编/职方典/第1345卷 > 《德庆州志》
## 钦定古今图书集成/方舆汇编/职方典/第1345卷 > 《德庆州志》

岐岭　在州西五里

都计山　在州东北五十里。山之西有龙潭，故老相传云，“昔有仙人骑鹿遗迹。”

大广山　在州北六十里四都。高五百馀丈，周七十里。其形广大，故名。山半有龙浮寺，有紫竹庵、金莲庵，有瀑布泉，飞流如练，长数十仞。昔卢惠能欲驻锡于此，不果，常有雾海可观焉。云眉山　在大广山之左，山顶石上有巨人迹，多马迹，有石室。

瑞洞岩　在州东一百里悦城七都。有洞窿然，广数十武，中有石床、石舟等物，深邃里许。向以地僻人稀，未经名人物色，沉埋于荒烟衰草之间，《方舆》未及载耳。因思天地有负质俊异而淹没如斯者，可胜慨哉！

香炉山　在州东一百里，其形如炉。

鼎石　在州界。《郡志》云：“有鼎石之神在江中，随”

波出没，即赤松子炼丹处，其侧有赤松子庙。瀑布泉　在大广山半，飞流如练。

小冷泉　：在《七把莲》石隙流出，清甘可爱，夏月为西潦淹没。

街口井　在城里十字街一方汲之，冬月不竭。“开元寺四井　” 在永宁坊寺地四角，今寺废为民居，四井犹存。

谭公井　在城东壕畔，夹以两池，其水视池水常高，冬月不竭。

石狮井　在一都石狮村。深不过二尺，四时常盈。

夫子井　在都城李熙载墓前，广二尺，深丈馀，水常清冷溢出，病者饮之多愈，称熙载为“夫子” ，故井亦以名焉。